Станке ле, Урумбеглейке,

Станке ле, конак сайбийке,

Стана ми девет години

все у вас Станке, дохождам,

все у вас Станке, кондисвам,

все ти ме Станке, посрещаш,

все ти ми конче отзимаш.

Не съм те с очи погледнал,

Не съм те с уста попитал,

Пита ли Станке, вашите

Дават ли тебе на мене?

Не съм Георги питала,

Най съм ги снощи слушала. Мама на тате думаше:

Да дадем Станка на Георги, а той на мама отдума:

Не давам Станка на Георги,

На хайдутите ятака,

На кърджалии ортака.

В старопланинската Жеравна роден,

далеч от своя бащин дом загина,

и тук найде своя гроб студен

кат верен страж на своята Родина.

„Какво ми чудо станало,

в село Урумбеглия

с капитан Никола Георгиев

и Дервенския учител.

Никола Теньо думаше:

„Теньо льо верен другарю

Ние си писмо имаме,

писмото от даскалите -

в Урумбеглий да идем,

Първи май да си посрещнем.”

Станали рано в неделя,

облекли дрехи парадни,

извели коне хранени

поели в поле широко

до Първи пост са стигнали

Никола Теньо думаше:

„Хайде Теньо ле да минем

покрай турската граница,

Постове да си проверя,

войници да обидя.”

Пустите турци злодейци,

Те се в гората укрили.

От гора пушка пукнала

Капитан Никола удари

в челото между веждите…”